
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 863 

15 Μαίου 2015 


ΑΠΟΦΑΣΕΙ Σ 

Αριθμ. Φ4/77460/Δ4 

Αξιολόγηση των μαθητών της Α' και Β' τάξης 
του Επαγγελματικού Λυκείου (ΕΠΑ.Λ.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις παρ. 3 και 4 του άρθρου 13 του Ν.4326 (Α' 49) 
«Επείγοντα μέτρα για την αντιμετώπιση της βίας στον 
αθλητισμό και άλλες διατάξεις» και τις διατάξεις του 
άρθρου 9 του Ν. 4327 (Α' 50) «Επείγοντα μέτρα για την 
Πρωτοβάθμια, Δευτεροβάθμια και Τριτοβάθμια εκπαί¬ 
δευση και άλλες διατάξεις». 

2. Τις διατάξεις των άρθρων 8, 9 και 11 και των παρ. 1, 
2 και 3 του άρθρου 46 του Ν. 4186/2013 (Α' 193) «Αναδι¬ 
άρθρωση της Δευτεροβάθμιας εκπαίδευσης και λοιπές 
διατάξεις», όπως τροποποιήθηκε και ισχύει. 

3. Τις διατάξεις του άρθρου 2 παρ. 1, 2, 3 περ. α) και 
υποπερ. αα) του Ν.3966/2011 (Α'118) «Θεσμικό πλαίσιο των 
Προτύπων Πειραματικών Σχολείων,Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «Διόφαντος» 
και λοιπές διατάξεις». 

4. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.δ. 63/2005 (Α' 98). 

5. Το Π.δ. 25/2015 (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Τις διατάξεις του Π.δ. 50/2008 (Α' 81) «Φοίτηση και 
αξιολόγηση των μαθητών του Επαγγελματικού Λυκείου 
(ΕΠΑ.Λ.)», όπως τροποποιήθηκε και ισχύει. 

7. Τις διατάξεις του άρθρου 1 της υπ’ αριθμ. Υ100/ 
20-02-2015 (Β' 299) απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Πολιτισμού, Παιδείας και Θρησκευμάτων Αναστάσιο 
Κουράκη», όπως τροποποιήθηκε με το άρθρο 1 της υπ’ 
αριθμ. Υ168/23-04-2015 (Β' 720) όμοιάς της. 

8. Τη με αριθμ. 28/14-05-2015 πράξη του Δ.Σ. του Ιν¬ 
στιτούτου Εκπαιδευτικής Πολιτικής (Ι.Ε.Π.). 

9. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 


Ορίζουμε τον τρόπο αξιολόγησης των μαθητών της 
Α' και Β' τάξης του Επαγγελματικού Λυκείου (ΕΠΑ.Λ.) 
ως ακολούθως: 

Άρθρο 1 

Χαρακτηρισμός των διδασκομένων μαθημάτων 

1. Τα μαθήματα του ΕΠΑ.Λ. κατανέμονται σε μαθήματα 
Γενικής Παιδείας και σε μαθήματα Ομάδων Προσανα¬ 
τολισμού, Τομέων και Ειδικοτήτων. 

Τα μαθήματα των Τομέων και Ειδικοτήτων χαρακτη¬ 
ρίζονται ως θεωρητικά, εργαστηριακά, σχεδιαστικά και 
μεικτά (με θεωρητικό και εργαστηριακό μέρος). 

Στα μαθήματα Γ ενικής Παιδείας περιλαμβάνονται και 
μαθήματα τα οποία χωρίζονται σε κλάδους. Τα μα¬ 
θήματα θεωρούνται: (α) Μη γραπτώς εξεταζόμενα (β) 
Γραπτώς εξεταζόμενα 

Τα μη γραπτώς εξεταζόμενα μαθήματα είναι: 

(α) Η Φυσική Αγωγή 

(β) Η Ερευνητική Εργασία (ρΐΌ)οοΙ) 

(γ) ο Σχολικός Επαγγελματικός Προσανατολισμός - 
Περιβάλλον εργασίας - Ασφάλεια και Υγιεινή Όλα τα 
υπόλοιπα μαθήματα θεωρούνται γραπτώς εξεταζόμενα. 

2. Το μάθημα Γ ενικής Παιδείας «Ελληνική Γλώσσα» της 
Α' και Β' τάξης χωρίζεται σε δύο κλάδους: 

(α) Νέα Ελληνική Γλώσσα και 
(β) Νέα Ελληνική Λογοτεχνία 

Το μάθημα Γενικής Παιδείας «Μαθηματικά» της Α' και 
Β' τάξης χωρίζεται σε δύο κλάδους: 

(α) Άλγεβρα και 
(β) Γεωμετρία 

Το μάθημα Γενικής Παιδείας «Θετικές Επιστήμες» της 
Β' τάξης χωρίζεται σε δύο κλάδους: 

(α) Φυσική και 
(β) Χημεία 

Άρθρο 2 

Τρόπος αξιολόγησης Μεικτών Μαθημάτων, Μαθημάτων 
Γ ενικής Παιδείας με κλάδους, Μαθήματος «Ερευνητική 
Εργασία», Μαθήματος «Σχολικός Επαγγελματικός 
Προσανατολισμός - Περιβάλλον εργασίας - 
Ασφάλεια και Υγιεινή» ανά τετράμηνο 

1. Τα μεικτά μαθήματα (θεωρητικό και εργαστηριακό 
μέρος) εξετάζονται και βαθμολογούνται χωριστά για 
κάθε μέρος τους. Ο τελικός βαθμός στο μάθημα αυτό 
είναι ο μέσος όρος (Μ.Ο.) του θεωρητικού και του έργα- 

στηριακού μέρους και ως βαθμολογία του μαθήματος 
καταχωρίζεται ένας βαθμός. Το μάθημα σε κάθε περί¬ 
πτωση θεωρείται ενιαίο. 

2. Κάθε κλάδος μαθήματος εξετάζεται και βαθμολο¬ 
γείται χωριστά ανά τετράμηνο. 

3. Το μάθημα «Ερευνητική Εργασία (Ργο)θοΙ)» εξετάζε¬ 
ται και βαθμολογείται χωριστά ανά τετράμηνο. 

4. Το μάθημα «Σχολικός Επαγγελματικός Προσανατο¬ 
λισμός - Περιβάλλον εργασίας - Ασφάλεια και Υγιεινή» 
εξετάζεται και βαθμολογείται χωριστά ανά τετράμηνο. 

Άρθρο 3 

Βαθμολογική Κλίμακα 

1. Στην Α' και Β' τάξη ΕΠΑ.Λ., η βαθμολογική κλίμακα, 
με βάση την οποία υπολογίζονται οι βαθμοί επίδοσης 
των μαθητών σε όλα τα μαθήματα είναι 0-20 και λεκτι- 
κώς προσδιορίζεται με τους χαρακτηρισμούς: 


Κακώς 

0-5 

Ανεπαρκώς 

5,1 - 9,4 

Σχεδόν καλώς 

9,5 -13 

Καλώς 

13,1 -16 

Λίαν καλώς 

16,1 -18 

Αριστα 

18,1 - 20 


Η βαθμολόγηση των γραπτών των προαγωγικών εξε¬ 
τάσεων γίνεται στην κλίμακα 0-100 με ακέραιους μόνο 
αριθμούς και ο τελικός βαθμός του γραπτού ανάγεται 
στην κλίμακα 0-20 και γράφεται ως δεκαδικός, όπου 
απαιτείται, με προσέγγιση δεκάτου. 

2. Οι προφορικοί βαθμοί της αξιολόγησης των μα¬ 
θητών δίνονται σε ακέραιους αριθμούς. Ο μέσος όρος 
(Μ.Ο.) των προφορικών βαθμολογιών των δύο τετραμή- 
νων των μαθημάτων που δεν έχουν κλάδους αποτελεί 
τον ετήσιο προφορικό βαθμό του μαθητή σε κάθε μά¬ 
θημα και δίνεται με προσέγγιση δεκάτου. Ως τελικός 
βαθμός κάθε κλάδου ορίζεται ο Μέσος Όρος (Μ.Ο) του 
Ετήσιου Προφορικού Βαθμού του με τον αντίστοιχο 
Γραπτό βαθμό και δίνεται με προσέγγιση δεκάτου. 

3. Ο βαθμός ετήσιας επίδοσης κατά μάθημα και ο 
γενικός μέσος όρος (Γ.Μ.Ο.) γράφονται ως δεκαδικοί 
με προσέγγιση δεκάτου. 

Αρθρο 4 

Αξιολόγηση των μαθητών στο μάθημα Γενικής Παιδεία 
«Φυσική Αγωγή» της Α' και Β' τάξης του ΕΠΑ.Λ. και 
στο μάθημα «Σχεδίαση Ηλεκτρολογικών Εγκαταστάσεων» 
της Ειδικότητας «Τεχνικός Ηλεκτρολογικών Συστημάτων, 
Εγκαταστάσεων και Δικτύων» του Τομέα Ηλεκτρολογίας, 
Ηλεκτρονικής και Αυτοματισμού της Β' τάξης του ΕΠΑ.Λ. 
κατά τη διάρκεια του τετραμήνου 

1. Φυσική Αγωγή 

Με τον όρο αξιολόγηση εννοούμε, στη σχολική πράξη, 
τον προσδιορισμό και την εκτίμηση, με αριθμούς ή με 
άλλο τρόπο, της επίδοσης των μαθητών, με σκοπό είτε 
τη βαθμολογία (κατάθεση βαθμών τετραμήνου κ.ά.) είτε 
τη διαπίστωση της προόδου τους (αξιολόγηση αποτελε¬ 
σμάτων διδασκαλίας κ.ά.), με ειδικές εξετάσεις ή τεστ. 
Σε μια αξιολόγηση σημασία έχουν, εκτός από τα εξετα¬ 
στέα αντικείμενα, και τα κριτήρια εξέτασης, δηλαδή το 


μέτρο και η βαρύτητα που θα δοθεί σε κάθε ένα από 
αυτά, γί αυτό δίνεται επιπλέον και ειδική βαθμολογική 
κλίμακα και μέτρο κρίσης για κάθε εξεταστέα ομάδα 
χωριστά. 

Στο μάθημα της Φυσικής Αγωγής η ειδική αυτή βαθμο¬ 
λογική κλίμακα έχει μεγάλη σημασία, γιατί τα αντικείμε¬ 
να κρίσης είναι πολλά (φυσικές - σωματικές ικανότητες, 
κινητικές - αθλητικές γνώσεις, συμμετοχή, ενδιαφέρον, 
αθλητικό ήθος κ.ά.). Λόγω της ιδιαιτερότητας του μα¬ 
θήματος της Φ.Α., που αποβλέπει και σε άλλους παρά¬ 
πλευρους στόχους (όπως ψυχοπαιδαγωγικούς, βιωμα¬ 
τικούς, κοινωνικούς κ.ά.), τα εξωγυμναστικά στοιχεία 
πριμοδοτούνται αρκετά, τόσο για να βοηθήσουν τους 
μαθητές εκείνους που εξαιτίας κληρονομικών ή άλλων 
λόγων (π.χ.: παχυσαρκία, έλλειψη σωματικών ικανοτήτων 
κ.ά.) δεν μπορούν να έχουν επιδόσεις όσο και για να 
δημιουργήσουν κίνητρα για συμμετοχή στο μάθημα, 
αφού μέσα απ' αυτό θα αποκτηθούν και οι κινητικές 
συνήθειες (τα αθλητικά χόμπι). 

Στην Α' και Β' τάξη του ΕΠΑ.Λ., η βαθμολογία θα 
διαμορφώνεται κατά 50% από τα τρία εξεταστέα αντι¬ 
κείμενα του αθλήματος ή της κινητικής δραστηριότητας 
που διάλεξαν οι μαθητές και κατά 50% από τα άλλα 
εξωγυμναστικά στοιχεία (παρουσίες, προσπάθεια, εν¬ 
διαφέρον κ.ά.). Συμπερασματικά, τα κριτήρια που επη¬ 
ρεάζουν τη διαμόρφωση της τελικής βαθμολογίας του 
μαθήματος της Φ.Α. για το ΕΠΑ.Λ. είναι: 

1. Άθλημα ή Κινητική Δραστηριότητα Επιλογής 50% με άριστα 10 βαθμοί 

2. Παρουσίες, προσπάθεια, ενδιαφέρον:50% με άριστα 10 βαθμοί 

Σύνολο: 100% με άριστα 20 βαθμοί 

Τα αθλήματα και οι κινητικές δραστηριότητες που 
μπορούν να επιλέξουν οι μαθητές σε κάθε τάξη και τε¬ 
τράμηνο - εφόσον υπάρχουν οι προϋποθέσεις χώρου, 
εγκαταστάσεων, οργάνων κ.τ.λ.- και που αποτελούν τη 
διδακτέα-εφαρμοστέα ύλη των τάξεων του Λυκείου, εί¬ 
ναι τα παρακάτω: 

ΕΞΕΤΑΣΤΕΑ ΑΝΤΙΚΕΙΜΕΝΑ ΣΤΗΝ Α'ΛΥΚΕΙΟΥ 

Οι μαθητές που θα επιλέξουν ένα άθλημα σε κάποιο 
τετράμηνο ή και στα δύο τετράμηνα θα εξετάζονται 
στα εξής θέματα κατά άθλημα: 

Βόλεϊ 

α) Πάσα με τα δάχτυλα και τους πήχεις 
β) Βολή από πάνω (τύπου τένις) 
γ) Πτώσεις 

Μπάσκετ 

α) Σταμάτημα μετά από ντρίμπλα και στη συνέχεια 
πίβοτ 

β) Σουτ από στάση (ελεύθερη βολή) 
γ) Σουτ από κίνηση (μπάσιμο) 

Χάντμπολ 

α) Βασικό σουτ (από το ύψος του ώμου) από στάση 
β) Σουτ με γονάτιση και πτώση μπροστά 
γ) Βασικό σουτ μετά από δύο-τρία βήματα και άλμα 

Ποδόσφαιρο 

α) Σταμάτημα της μπάλας και προώθηση της με το 
μέσα και έξω μέρος του ποδιού (κοντρόλ) 
β) Κεφαλιά σε στάση 
γ) «Σκαφτό» σουτ 

Στίβος 

α) Τεχνική συσπειρωτικής εκκίνησης 
β) Τεχνική άλματος σε μήκος ή τριπλούν 
γ) Τεχνική ρίψης σφαιροβολίας 

Γ υμναστική 

α) Απλή κατακόρυφη με στήριξη 
β) Κυβίστηση σε στρώμα ή μια μικρή απλή σειρά ασκή¬ 
σεων με μπάλα, κορδέλα, στεφάνι, σχοινί (για τις μα¬ 
θήτριες) ή μια μικρή απλή σειρά ελεύθερων ασκήσεων 
εδάφους (για τους μαθητές). 

Χορός 

α) Μακελάρικος 
β) Καλαματιανός 
γ)Ένας τοπικός 

Άλλα αθλήματα 

Τρία βασικά θέματα από τα αθλήματα τα οποία, παρό¬ 
λο που δεν περιλαμβάνονται στο αναλυτικό πρόγραμμα, 
είτε διδάχτηκαν στο σχολείο είτε επιδίδονται σε αυτά 
(εξωσχολικά) οι μαθητές. 

ΕΞΕΤΑΣΤΕΑ ΑΝΤΙΚΕΙΜΕΝΑ ΣΤΗ Β'ΛΥΚΕΙΟΥ 

Οι μαθητές που θα επιλέξουν ένα άθλημα σε κάποιο 
τετράμηνο ή και στα δύο τετράμηνα θα εξετάζονται 
στα εξής θέματα κατά άθλημα: 

Βόλεϊ 

α) Πάσα με τα δάχτυλα και τους πήχεις 
β) "Καρφί" 

γ) Πτώσεις με περιστροφή 
Μπάσκετ 

α) Σταμάτημα μετά από ντρίμπλα και στη συνέχεια 
πίβοτ 

β) "Τζαμπ-σουτ" 

γ) "Μπάσιμο" μετά από προσποίηση 
Χάντμπολ 

α) Σουτ από "πέναλτι" 

β) Βασικό σουτ μετά από ντρίμπλα και άλμα 
γ) Σουτ με πλάτες προς το τέρμα ή μετά από κάποια 
προσποίηση 

Ποδόσφαιρο 

α) Σταμάτημα της μπάλας και προώθηση με το μέσα 
και έξω μέρος του ποδιού (κοντρόλ) 
β) Κεφαλιά από άλμα 

γ) Σουτ με τον ταρσό (Κουτουπιέ) ή με το έσω μέρος 
του ποδιού 
Στίβος 

α) Τεχνική περάσματος χαμηλού εμποδίου 
β) Τεχνική άλματος σε ύψος (στραντλ ή φλοπ) 
γ) Τεχνική ρίψης ακοντίου ή δίσκου ή σφύρας 

Γ υμναστική 

α) Απλή κατακόρυφη με στήριξη 
β) Κυβίστηση σε χαμηλό πλινθίο ή κυβίστηση από 
χαμηλό ύψος (άλμα τίγρεως) 
γ) Τροχός 

Χορός 

α) Σαμαρίνας 
β) Τσάμικος 

γ)Ένας Κρητικός ή Ποντιακός 


Άλλα αθλήματα 

Τρία βασικά θέματα από τα αθλήματα τα οποία, παρό¬ 
λο που δεν περιλαμβάνονται στο αναλυτικό πρόγραμμα, 
είτε διδάχτηκαν στο σχολείο είτε επιδίδονται σε αυτά 
(εξωσχολικά) οι μαθητές. 

Διευκρινίζεται ότι για την Α' και Β' τάξη του Επαγ¬ 
γελματικού Λυκείου: 

(α) Κατά την εξέταση βασικό κριτήριο πρέπει να απο¬ 
τελεί η ευχέρεια και η επιδεξιότητα με την οποία εκτε- 
λείται η άσκηση και όχι το αποτέλεσμα (π.χ. το αν μπει 
ή όχι το καλάθι). 

(β) Στη διδασκαλία και εφαρμογή της διδακτέας ύλης 
πρέπει να προηγούνται τα εξεταστέα θέματα, στα οποία 
και θα δίνεται κάποια έμφαση και θα πρέπει να γίνονται 
γνωστά εκ των προτέρων, ώστε οι μαθητές να προε¬ 
τοιμάζονται ανάλογα. 

Σημειώνεται ότι για τους μαθητές που λαμβάνουν κατ’ 
οίκον διδασκαλία, η βαθμολογία θα διαμορφώνεται μόνο 
από τα εξεταστέα αντικείμενα του αθλήματος ή της 
κινητικής δραστηριότητας επιλογής. 

2. Σχεδίαση Ηλεκτρολογικών Εγκαταστάσεων της 
Ειδικότητας «Τεχνικός Ηλεκτρολογικών Συστημάτων, 
Εγκαταστάσεων και Δικτύων» του Τομέα Ηλεκτρολο¬ 
γίας, Ηλεκτρονικής και Αυτοματισμού της Β' τάξης του 
Επαγγελματικού Λυκείου 

Η αξιολόγηση του μαθητή γίνεται από την επίδοσή του 
στις σχεδιαστικές ασκήσεις με χρήση βασικών σχεδια- 
στικών εργαλείων και μέσων στο σχολείο και στο σπίτι 
στο Α' τετράμηνο και με τη χρήση Η/Υ στο σχολείο στο 
Β’ τετράμηνο. Ειδικότερα: 

Στο Α' τετράμηνο, η αξιολόγηση του μαθητή γίνεται 
με βάση τη σχεδίαση και ερμηνεία των διδαχθέντων 
βασικών ηλεκτρικών κυκλωμάτων και παραλλαγών τους 
και την μονογραμμική σχεδίαση μιας πλήρους ηλεκτρι¬ 
κής εγκατάστασης. Στο Β' τετράμηνο, η αξιολόγηση 
γίνεται με βάση τον ηλεκτρονικό φάκελό του που πε¬ 
ριέχει τις σχεδιάσεις του βασικών ηλεκτρολογικών συν¬ 
δεσμολογιών και απλών ηλεκτρικών εγκαταστάσεων με 
τη βοήθεια του υπολογιστή. 

Άρθρο 5 

Γραπτές προαγωγικές εξετάσεις των μαθητών της 
Α' και Β' τάξης του Επαγγελματικού Λυκείου 

1. Οι γραπτές προαγωγικές εξετάσεις διενεργούνται 
με την ευθύνη του Διευθυντή και των διδασκόντων σε 
κάθε ΕΠΑ.Λ. 

2. Ως εξεταστέα ύλη για τα μαθήματα του ΕΠΑ.Λ. ορί¬ 
ζονται τα 2/3 της διδαχθείσας ύλης με την προϋπόθεση 
ότι αυτά δεν είναι λιγότερα από το μισό της διδακτέας 
ύλης. Η επιλογή και ο ακριβής προσδιορισμός της για 
κάθε μάθημα γίνεται με εισήγηση των διδασκόντων και 
με την έγκριση του Διευθυντή και γνωστοποιείται στους 
μαθητές πέντε εργάσιμες ημέρες τουλάχιστον πριν από 
τη έναρξη των εξετάσεων. 

3. Η εξεταστέα ύλη καταγράφεται στο βιβλίο της δι¬ 
δασκόμενης ύλης, υπογράφεται από τον διδάσκοντα 
καθηγητή και θεωρείται από τον Διευθυντή. 

4. Τα θέματα ορίζονται από τους διδάσκοντες το μά¬ 
θημα και είναι κοινά για όλα τα τμήματα των τάξεων 
του κάθε ΕΠΑ.Λ. 

Σε τάξεις ή τμήματα όπου το μάθημα διδάσκεται από 
ένα μόνο καθηγητή ορίζεται από το Διευθυντή του σχο¬ 
λείου ένας επιπλέον καθηγητής της ίδιας ή συγγενούς 
ειδικότητας, ως συνεισηγητής του μαθήματος. 

Κατ’ εξαίρεση είναι δυνατόν να δοθούν χωριστά θέ¬ 
ματα, εάν συντρέχει αποχρών λόγος, ο οποίος ανα¬ 
γράφεται σε σημείωση στο έγγραφο που περιέχει τα 
θέματα και παράλληλα συντάσσεται και σχετική πράξη 
στο βιβλίο πράξεων του Διευθυντή. 

5. Τα θέματα διανέμονται φωτοτυπημένα στους μαθη¬ 
τές και, όπου αυτό δεν είναι δυνατόν, γράφονται στον 
πίνακα, εκτός αν ορίζεται διαφορετικά στο άρθρο 6 της 
παρούσης. Τα φωτοτυπημένα θέματα επισυνάπτονται 
στα γραπτά και είναι υποχρεωτικό να αναγράφονται 
μόνο τα ατομικά στοιχεία των μαθητών. 

6. Οι απαντήσεις των θεμάτων γράφονται από τους 
μαθητές σε φύλλο χαρτιού (κόλλας αναφοράς ή κόλλα 
σχεδίου) που φέρει τη σφραγίδα του σχολείου, την 
υπογραφή του Διευθυντή και ειδική εκτύπωση για την 
αναγραφή των προκαταρκτικών στοιχείων και της βαθ¬ 
μολογίας του γραπτού. 

7. Οι εξετάσεις διενεργούνται ενώπιον ενός τουλάχι¬ 
στον καθηγητή - επιτηρητή σε κάθε αίθουσα, ο οποίος 
μετά τη λήξη της εξέτασης παραλαμβάνει τα γραπτά 
δοκίμια των μαθητών, τα υπογράφει και τα παραδίδει 
με υπογραφή μέσα σε φάκελο στον αρμόδιο για τη 
βαθμολόγησή τους καθηγητή. 

8. Για όλα τα μαθήματα που εξετάζονται γραπτά η 
διάρκεια των γραπτών εξετάσεων είναι δίωρη, εκτός 
εάν ορισθεί διαφορετικά με απόφαση του Υπουργού 
Πολιτισμού, Παιδείας και Θρησκευμάτων μετά από ει¬ 
σήγηση του Ινστιτούτου Εκπαιδευτικής Πολιτικής (Ι.Ε.Π.). 
Σε καμιά περίπτωση η διάρκεια αυτή δεν μπορεί να 
ορισθεί μεγαλύτερη των τριών ωρών. 

Ειδικά για τα μαθήματα σχεδιαστικού περιεχομένου 
η διάρκεια της γραπτής εξέτασης ορίζεται σε τρεις 
(3) ώρες. 

Άρθρο 6 

Τρόπος εξέτασης των διαφόρων μαθημάτων στις 

Γραπτές Προαγωγικές Εξετάσεις των μαθητών της 
Α' και Β' τάξης του Επαγγελματικού Λυκείου 

1. Τα θέματα των γραπτών προαγωγικών εξετάσεων 
λαμβάνονται από την ύλη που ορίζεται ως εξεταστέα 
για κάθε μάθημα κατά το έτος που γίνονται οι εξε¬ 
τάσεις. Οι ερωτήσεις είναι ανάλογες με εκείνες που 
υπάρχουν στα σχολικά εγχειρίδια και στις οδηγίες του 
Ινστιτούτου Εκπαιδευτικής Πολιτικής (Ι.Ε.Π.), διατρέχουν 
όσο το δυνατόν μεγαλύτερη έκταση της εξεταστέας 
ύλης, ελέγχουν ευρύ φάσμα διδακτικών στόχων και είναι 
κλιμακούμενου βαθμού δυσκολίας. Οι μαθητές απαντούν 
υποχρεωτικά σε όλα τα θέματα. 

2. Σε περίπτωση κατά την οποία ένα θέμα αναλύεται 
σε υποερωτήματα, η βαθμολογία που προβλέπεται για 
αυτό κατανέμεται ισότιμα στις επιμέρους ερωτήσεις, 
εκτός αν κατά την ανακοίνωση των θεμάτων καθορί¬ 
ζεται διαφορετικός βαθμός για κάθε μια από αυτές. 

3. Μαθητής που δεν παραδίδει στα μαθήματα που 
θεωρούνται γραπτώς εξεταζόμενα την ατομική εργασία 
που του έχει ανατεθεί βαθμολογείται με τον κατώτερο 
βαθμό «κακώς» μηδέν (0). 


Α ΤΑΞΗ ΗΜΕΡΗΣΙΟΥ ΚΑΙ ΕΣΠΕΡΙΝΟΥ ΕΠΑΓΓΕΛΜΑΤΙΚΟΥ ΛΥΚΕΙΟΥ 
(I) ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ 

Α. Νέα Ελληνική Γλώσσα 

Γ ια την εξέταση στο μάθημα «Νέα Ελληνική Γλώσσα» 
της Α' τάξης Επαγγελματικού Λυκείου δίνονται στους 
μαθητές σε φωτοαντίγραφο ένα ή δύο κείμενα περιο¬ 
ρισμένης έκτασης από τον έντυπο ή/και τον ηλεκτρο¬ 
νικό λόγο (βιβλία, εφημερίδες, περιοδικά, διαδίκτυο), 
που αναφέρονται σε κοινωνικά, πολιτικά, πολιτιστικά, 
επιστημονικά ή άλλα θέματα της καθημερινής ζωής και 
έχουν νοηματική πληρότητα. Τα κείμενα σχετίζονται με 
θέματα με τα οποία ασχολήθηκαν οι μαθητές κατά τη 
διάρκεια του σχολικού έτους. Οι μαθητές εξετάζονται 
σε τρία (3) θέματα. Συγκεκριμένα καλούνται: 

(α) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (οπτικές από τις οποίες 
προσεγγίζεται η πραγματικότητα, στόχοι και επιχειρή¬ 
ματα συγγραφέα, προβληματισμοί που θέτει, θέσεις 
που υποστηρίζει κ.λπ.), 

μ. την οργάνωση του λόγου (διάρθρωση, δομή, δι¬ 
αίρεση, τίτλοι ενοτήτων, συνοχή, αλληλουχία, τρόποι 
ανάπτυξης, συλλογιστική πορεία κ.λπ.). 

(β)να απαντήσουν σε δύο (2) ερωτήσεις που αφορούν: 

ί. σε σημασιολογικά στοιχεία (σημασίες λέξεων, συ¬ 
νώνυμα, αντώνυμα, κατασκευή φράσεων ή παραγράφων 
με συγκεκριμένες λέξεις, αντικατάσταση λέξεων ή φρά¬ 
σεων με σημασιολογικά ισοδύναμες κ.λπ.), 

ϋ. στην επισήμανση της λειτουργίας μορφοσυντα- 
κτικών δομών και υφολογικών στοιχείων του κειμένου 
που σχετίζονται με τους επικοινωνιακούς στόχους του 
συγγραφέα (ενεργητική ή παθητική σύνταξη, γλωσσι¬ 
κές ποικιλίες, αναφορική και ποιητική λειτουργία της 
γλώσσας [δηλωτική και συνυποδηλωτική χρήση], στοι¬ 
χεία προφορικού λόγου, χρήση ειδικού λεξιλογίου, είδος 
κειμένου κ.λπ.). 

(γ) να συνθέσουν δικό τους κείμενο (ενταγμένο σε 
επικοινωνιακό πλαίσιο), το οποίο σχετίζεται θεματικά με 
το κείμενο ή τα κείμενα που τους δόθηκαν, στο πλαίσιο 
του οποίου απαντούν με πειστική επιχειρηματολογία 
στα ζητούμενα, διατυπώνουν κρίσεις και σχόλια ή ανα¬ 
πτύσσουν τεκμηριωμένα προσωπικές απόψεις. Η έκταση 
του κειμένου κυμαίνεται από 350 έως 400 λέξεις. 

Το πρώτο (α) θέμα βαθμολογείται με είκοσι πέντε 
(25) μονάδες, το δεύτερο (β) με είκοσι πέντε (25) και το 
τρίτο (γ) με πενήντα (50). Η κατανομή της βαθμολογίας 
στις ερωτήσεις του (α) και του (β) θέματος, οι οποίες 
μπορεί να αναλύονται σε υποερωτήματα, διαφοροποι¬ 
είται ανάλογα με τον βαθμό της δυσκολίας τους και οι 
βαθμολογικές μονάδες καθορίζονται κατά τη διατύπωση 
των θεμάτων και ανακοινώνονται γραπτώς στους μαθη¬ 
τές. Το κείμενο ή τα κείμενα και τα θέματα ορίζονται 
από τους διδάσκοντες το μάθημα. 

Β. Νέα Ελληνική Λογοτεχνία 

Για την εξέταση του μαθήματος «Νέα Ελληνική Λογο¬ 
τεχνία» της Α' τάξης Επαγγελματικού Λυκείου δίνεται 
στους μαθητές αδίδακτο κείμενο, ομοειδές ή ομόθεμο 
με τις διδακτικές ενότητες που έχουν διδαχθεί («Τα 
φύλα στη λογοτεχνία»), το οποίο ορίζει ο διδάσκων το 
μάθημα. Οι μαθητές καλούνται: 

(α) να επισημάνουν τα πρόσωπα που αναφέρονται 
στο κείμενο και να τα εντάξουν στον τόπο και στον 
χρόνο της αφήγησης. 

(β) να διακρίνουν και να περιγράφουν ένα ή δύο λο¬ 
γοτεχνικούς χαρακτήρες, κάνοντας αναφορές στις 
σχέσεις των δύο φύλων, στον κοινωνικό τους ρόλο ή 
σε κοινωνικά στερεότυπα σχετιζόμενα με το θέμα του 
κειμένου, και να αιτιολογήσουν τις απαντήσεις τους με 
αντίστοιχες παραπομπές στο κείμενο. 

(γ) να βρουν τον αφηγητή της ιστορίας και να αλ¬ 
λάξουν το πρόσωπο του αφηγητή ώστε να φανεί η 
αντίστοιχη αλλαγή στην οπτική της αφήγησης ή να 
μετατρέψουν το διαλογικό μέρος του κειμένου σε συ¬ 
νεχή αφηγηματικό λόγο. 

(δ) να διατυπώσουν σε μία ή δύο παραγράφους την 
άποψη τους για το περιεχόμενο του κειμένου συσχετί¬ 
ζοντας το με τις αντιλήψεις της εποχής μας. 

Οι ερωτήσεις υπό τα στοιχεία «α» και «β» βαθμολογού¬ 
νται με 50 μονάδες (α = 25 μονάδες + β = 25 μονάδες) 
και συνοδεύουν το αδίδακτο κείμενο. 

Οι ερωτήσεις υπό τα στοιχεία «γ» και «δ» βαθμολογού¬ 
νται με 50 μονάδες (γ= 25 μονάδες + δ= 25 μονάδες). Όλα 
τα θέματα ορίζονται από τους διδάσκοντες το μάθημα. 

Γ. Άλγεβρα και Γεωμετρία 

Οι γραπτές προαγωγικές εξετάσεις στα μαθήματα 
«Άλγεβρα» και «Γεωμετρία» της Α' τάξης Επαγγελματι¬ 
κού Αυκείου γίνονται ως εξής: 

1. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση εννοιών 
και ορολογίας, η δυνατότητα αναπαραγωγής γνωστικών 
στοιχείων, η ικανότητα εκτέλεσης γνωστών αλγορίθμων, 
η ικανότητα του μαθητή να αναλύει, να συνθέτει και να 
επεξεργάζεται δημιουργικά ένα δεδομένο υλικό, καθώς 
και η ικανότητα επιλογής και εφαρμογής κατάλληλης 
μεθόδου. 

2. Τα τέσσερα θέματα που δίνονται στους μαθητές 
διαρθρώνονται ως εξής: 

(α) Το πρώτο θέμα αποτελείται από δύο μέρη. Το 
πρώτο μέρος περιέχει πέντε (05) ερωτήσεις αντικειμε¬ 
νικού τύπου (πολλαπλής επιλογής, Σωστού - Αάθους, 
αντιστοίχισης) με τις οποίες ελέγχεται η γνώση και η 
κατανόηση των βασικών εννοιών και των σπουδαιότε¬ 
ρων συμπερασμάτων της θεωρίας σε όσο το δυνατόν 
ευρύτερη έκταση της εξεταστέας ύλης. Στο δεύτερο 
μέρος ζητείται η απόδειξη μίας απλής πρότασης (ιδιό¬ 
τητας, λήμματος, θεωρήματος ή πορίσματος), που είναι 
αποδεδειγμένη στο σχολικό εγχειρίδιο. 

(β) Το δεύτερο θέμα αποτελείται από μία άσκηση 
που είναι εφαρμογή ορισμών, αλγορίθμων ή προτάσεων 
(ιδιοτήτων, θεωρημάτων, πορισμάτων). 

(γ) Το τρίτο θέμα αποτελείται από μία άσκηση που 
απαιτεί από τον μαθητή ικανότητα συνδυασμού και 
σύνθεσης εννοιών και αποδεικτικών ή υπολογιστικών 
διαδικασιών. 

(δ) Το τέταρτο θέμα αποτελείται από μία άσκηση ή 
ένα πρόβλημα που η λύση του απαιτεί από τον μαθητή 
ικανότητες συνδυασμού και σύνθεσης γνώσεων, αλλά 
και την ανάληψη πρωτοβουλιών για την ανάπτυξη στρα¬ 
τηγικών επίλυσής του. 

Το δεύτερο, τρίτο και τέταρτο θέμα μπορούν να ανα¬ 
λύονται σε επιμέρους ερωτήματα που διευκολύνουν τον 
μαθητή στη λύση. 


3. Η βαθμολογία κατανέμεται ανά εικοσιπέντε (25) 
μονάδες στο καθένα από τα τέσσερα (4) θέματα. Ει¬ 
δικότερα, στο πρώτο θέμα το πρώτο μέρος βαθμο¬ 
λογείται με δέκα (10) μονάδες, ενώ το δεύτερο μέρος 
βαθμολογείται με δεκαπέντε (15) μονάδες. Στο δεύτερο, 
τρίτο και τέταρτο θέμα η κατανομή της βαθμολογίας 
στα επιμέρους ερωτήματα μπορεί να διαφοροποιείται 
ανάλογα με τον βαθμό δυσκολίας τους και καθορίζεται 
στη διατύπωση των θεμάτων. 

4. Τα θέματα επιλέγονται από τους διδάσκοντες το 
μάθημα. 

Δ. Φυσική και Χημεία 

Οι γραπτές προαγωγικές εξετάσεις στα μαθήματα 
«Φυσική» και «Χημεία» της Α' τάξης Επαγγελματικού 
Αυκείου γίνονται ως εξής: 

1. Στους μαθητές δίνονται τέσσερα (4) θέματα από 
την εξεταστέα ύλη που καθορίζονται ως εξής: 

(α) Το πρώτο θέμα αποτελείται από 5 ερωτήσεις 
κλειστού τύπου, με τις οποίες ελέγχεται η γνώση της 
θεωρίας σε όσο το δυνατόν ευρύτερη έκταση της εξε¬ 
ταστέας ύλης. 

(β) Το δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 

(γ) Το τρίτο θέμα αποτελείται από άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και αρχών και 
μπορεί να αναλύεται σε επιμέρους ερωτήματα. 

(δ) Το τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής 
για τη διαδικασία επίλυσης του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

2. Η βαθμολογία κατανέμεται ανά είκοσι πέντε (25) 
μονάδες στο καθένα από τα τέσσερα θέματα. Ειδικότε¬ 
ρα, στο πρώτο θέμα κάθε μία ερώτηση βαθμολογείται 
με 5 μονάδες και στο δεύτερο θέμα η πρώτη ερώτηση 
βαθμολογείται με δώδεκα (12) μονάδες και η δεύτερη με 
δεκατρείς (13) μονάδες. Στο τρίτο και τέταρτο θέμα η 
κατανομή της βαθμολογίας στα επιμέρους ερωτήματα 
μπορεί να διαφοροποιείται ανάλογα με το βαθμό δυ¬ 
σκολίας και καθορίζεται στη διατύπωση των θεμάτων. 

3. Ολα τα θέματα επιλέγονται από τους διδάσκοντες 
το μάθημα. 

Ε. Πολιτική Παιδεία 

Για το μάθημα «Πολιτική Παιδεία» (Οικονομία, Πολιτικοί 
Θεσμοί και Αρχές Δικαίου και Κοινωνιολογία) της Α' 
τάξης Επαγγελματικού Λυκείου η εξέταση περιλαμβάνει 
δύο ομάδες θεμάτων: 

(α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει τρεις (3) ερωτήσεις αντι¬ 
κειμενικού τύπου και βαθμολογείται με είκοσι πέντε 

(25) μονάδες. Ειδικότερα, περιλαμβάνει: μία ερώτηση 
με πέντε (5) υποερωτήματα Σωστού - Λάθους (5X3=15 
Μονάδες) και δύο ερωτήσεις πολλαπλής επιλογής, που 
καθεμία βαθμολογείται με πέντε (5) Μονάδες (5X2=10 
Μονάδες). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δεκα¬ 
τρείς (13) μονάδες και η δεύτερη με δώδεκα (12) μονάδες. 

(β) Η δεύτερη ομάδα περιλαμβάνει δύο θέματα με ερω¬ 
τήσεις με τις οποίες ελέγχεται η ικανότητα συνθετικής 
και κριτικής ανάλυσης και εφαρμογής στην καθημερινή 
πράξη των γνώσεων που απέκτησαν οι μαθητές. Κάθε 
ένα από τα δύο θέματα περιέχει δύο ερωτήσεις δια¬ 
βαθμισμένης δυσκολίας. 

Το πρώτο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

Το δεύτερο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

Τα θέματα ορίζονται από τον διδάσκοντα. 

ΣΤ. Ιστορία 

1. Οι μαθητές αξιολογούνται στο μάθημα«Ιστορία» της 
Α' τάξης Επαγγελματικού Λυκείου με συνδυασμό θεμά¬ 
των/ερωτήσεων, που ταξινομούνται σε δύο (2) ομάδες: 

I. Στην ομάδα Α' περιλαμβάνονται δύο (2) θέματα που 
αναλύονται σε επιμέρους ερωτήσεις, με τις οποίες ελέγ¬ 
χονται οι ιστορικές γνώσεις των μαθητών (χρονολογί¬ 
ες, ιστορικές έννοιες, ιστορικά φαινόμενα ή γεγονότα, 
δράση προσώπων κ.λπ.): 

1. Το πρώτο θέμα περιλαμβάνει: α) ερωτήσεις αντικει¬ 
μενικού τύπου (Ι.α), που βαθμολογούνται με δέκα (10) 
μονάδες β) εξήγηση δύο ή τριών ιστορικών όρων/εννοι- 
ών (Ι,β), που βαθμολογείται με δεκαπέντε (15) μονάδες. 

2. Το δεύτερο θέμα περιλαμβάνει δύο ερωτήσεις σύ¬ 
ντομης απάντησης (2.α.) και (2.β.) και βαθμολογείται με 
εικοσιπέντε (25) μονάδες. 

II. Στην ομάδα Β' περιλαμβάνονται δύο (2) θέματα, 
που το καθένα μπορεί να αναλύεται σε δύο επιμέρους 
ερωτήσεις, με τις οποίες ελέγχονται η ικανότητα των 
μαθητών στη σύνθεση των ιστορικών γνώσεων και η 
κριτική προσέγγισή τους (ανάλυση ή σύνθεση αιτίων ή 
συνθηκών, αποτίμηση της δράσης προσώπων, αξιολό¬ 
γηση αποτελεσμάτων, σύγκριση απόψεων, προέκταση 
ιστορικών πληροφοριών κ.λπ.). Τα θέματα αυτής της 
ομάδας επιλέγονται από ενότητες της εξεταστέας ύλης 
διαφορετικές εκείνων από τις οποίες προέρχονται οι 
ερωτήσεις (2.α) και (2.β) της ομάδας Α' και βαθμολογού¬ 
νται αθροιστικά με 50 μονάδες. Στην περίπτωση αυτής 
της ομάδας χρησιμοποιούνται και ερωτήσεις επεξεργα¬ 
σίας ιστορικού υλικού, το οποίο δίνεται στους μαθητές 
φωτοτυπημένο. Το υλικό αυτό προέρχεται από ιστορικές 
μαρτυρίες, αρχαιολογικές μελέτες, έργα τέχνης, φωτο¬ 
γραφίες, στατιστικούς πίνακες, χάρτες, διαγράμματα και 
από όλα εκείνα τα στοιχεία που χρησιμοποιούνται ως 
ιστορικά τεκμήρια ή ως μέσα άντλησης πληροφοριών 
για την εξαγωγή ιστορικών συμπερασμάτων. 

2. Η βαθμολογία κάθε ερώτησης των παραπάνω θε¬ 
μάτων και των δύο ομάδων διαφοροποιείται ανάλογα 
με τον βαθμό της δυσκολίας της. Οι βαθμολογικές μο¬ 


νάδες καθεμιάς καθορίζονται κατά τη διατύπωση των 
θεμάτων και ανακοινώνονται γραπτώς στους μαθητές. 
Τα θέματα της ομάδας Α' και της ομάδας Β' ορίζονται 
από τους διδάσκοντες. 

Ζ. Θρησκευτικά 

Η γραπτή προαγωγική εξέταση στο μάθημα «Θρη¬ 
σκευτικά» της Α' τάξης Επαγγελματικού Λυκείου περι¬ 
λαμβάνει δύο ομάδες θεμάτων: 

(α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει πέντε (5) ερωτήσεις 
αντικειμενικού τύπου και βαθμολογείται με είκοσι πέντε 
(25) μονάδες (5x5=25). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δεκα¬ 
τρείς (13) μονάδες και η δεύτερη με δώδεκα (12) μονάδες. 

(β) Η δεύτερη ομάδα περιλαμβάνει δύο θέματα με 
αντίστοιχες ερωτήσεις ευρύτερης ανάπτυξης, με τις 
οποίες ελέγχεται η ικανότητα συνθετικής και κριτικής 
ανάλυσης αλλά και διασύνδεσης γνώσεων, γεγονότων 
και διαδικασιών που απέκτησαν οι μαθητές. 

Το πρώτο θέμα περιλαμβάνει μία (1) ερώτηση και βαθ¬ 
μολογείται με είκοσι πέντε (25) μονάδες. 

Το δεύτερο θέμα περιλαμβάνει επίσης μία (1) ερώτηση 
και βαθμολογείται με είκοσι πέντε (25) μονάδες. 

Τα θέματα ορίζονται από τον διδάσκοντα. 

Η. Ξένη Γλώσσα (Αγγλικά) 

1. Στις προαγωγικές εξετάσεις της Α' τάξης Επαγγελ¬ 
ματικού Λυκείου ο τρόπος εξέτασης των ξένων γλωσ¬ 
σών περιλαμβάνει θέματα διαβαθμισμένης δυσκολίας. 
Τα θέματα των εξετάσεων ορίζονται ως εξής: 

Θέμα 1. Κατανόηση γραπτού λόγου: 

Δίδεται στους μαθητές διδαγμένο κείμενο (α) 180- 
350 λέξεων, το οποίο συνοδεύεται από μία δοκιμασία 
με δέκα (10) ερωτήματα που αποσκοπούν στον έλεγχο 
σφαιρικής κατανόησης ή/και (β) κατανόησης επιμέρους 
μηνυμάτων/πληροφοριών του κειμένου (σύνολο 30%). 

Θέμα 2α. Λεξικογραμματική: 

Δίνεται μία (1) δοκιμασία που αποσκοπεί στον έλεγχο 
λεξιλογικής ικανότητας με 10 επιμέρους ερωτήματα. 
Πρόκειται για ερωτήματα συμπλήρωσης (σύνολο 20%). 

Θέμα 2β. Λεξικογραμματική: 

Δίνεται μία (1) δοκιμασία που αποσκοπεί στον έλεγχο 
γραμματικής ικανότητας με 10 επιμέρους ερωτήματα. 
Πρόκειται για ερωτήματα επιλογής (σύνολο 20%). 

Θέμα 3. Παραγωγή γραπτού λόγου: 

Οι μαθητές καλούνται να γράψουν ένα κείμενο έκτα¬ 
σης 120-150 λέξεων σύμφωνα με πληροφορίες, παρο¬ 
τρύνσεις ή/και οδηγίες που παρέχονται στην ξένη γλώσ¬ 
σα και οι οποίες ορίζουν με σαφήνεια το συγκειμενικό 
πλαίσιο της παραγωγής του (δηλαδή ποιος γράφει σε 
ποιον και για ποιον σκοπό) (σύνολο 30%). 

Τα θέματα ορίζονται από τον διδάσκοντα. 

(II) ΜΑΘΗΜΑΤΑ ΟΜΑΔΩΝ ΠΡΟΣΑΝΑΤΟΛΙΣΜΟΥ 

Για τον τρόπο εξέτασης των μαθημάτων ανά Ομάδα 
Προσανατολισμού της Α' τάξης Επαγγελματικού Λυκεί¬ 
ου ισχύει το Π.δ. 79/2014 (Α' 123). 

Β' ΤΑΞΗ ΗΜΕΡΗΣΙΟΥ ΚΑΙ ΕΣΠΕΡΙΝΟΥ ΕΠΑΓΓΕΛΜΑΤΙΚΟΥ ΛΥΚΕΙΟΥ 
(I) ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ 

Α. Νέα Ελληνική Γλώσσα 

Α1. Ημερήσιο ΕΠΑ.Λ. 

Για την εξέταση στο μάθημα «Νέα Ελληνική Γλώσσα» 
της Β' Τάξης του Ημερήσιου ΕΠΑ.Λ. δίνεται στους μα¬ 
θητές σε φωτοαντίγραφο ένα κείμενο περιορισμένης 
έκτασης από τον έντυπο ή/και τον ηλεκτρονικό λόγο 
(βιβλία, εφημερίδες, περιοδικά, διαδίκτυο), που αναφέ- 
ρεται σε κοινωνικά, πολιτικά, πολιτιστικά, επιστημονικά 
ή άλλα θέματα της καθημερινής ζωής και έχει νοηματι¬ 
κή πληρότητα. Το κείμενο σχετίζεται με θέματα με τα 
οποία ασχολήθηκαν οι μαθητές κατά τη διάρκεια του 
σχολικού έτους. Οι μαθητές εξετάζονται στα παρακάτω 
τέσσερα (4) θέματα υπό τα στοιχεία α, β, γ, δ. Συγκε¬ 
κριμένα καλούνται: 

(α) να δώσουν σύντομη περίληψη του δοθέντος κει¬ 
μένου, η έκταση της οποίας καθορίζεται ανάλογα με 
την έκταση και το νόημα του κειμένου 

(β) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (θέσεις, προβληματι¬ 
σμοί, επιδιώξεις, επιχειρήματα και οπτική γωνία του 
συντάκτη, εντοπισμός της κεντρικής ιδέας του κειμένου, 
προσδιορισμός του αποδέκτη του κειμένου κ,λπ.) 

ϋ. την οργάνωση του λόγου (δομή του κειμένου, πλαγι¬ 
ότιτλοι παραγράφων, λέξεις συνοχής, τρόποι ανάπτυξης 
παραγράφων κλπ.) 

(γ) να απαντήσουν σε δύο (2) ερωτήσεις που αφορούν: 

ί. σε σημασιολογικά στοιχεία (σημασίες λέξεων, συνώ¬ 
νυμα, αντικατάσταση λέξεων ή φράσεων με σημασιο- 
λογικά ισοδύναμες, αντώνυμα, σχηματισμός προτάσεων 
ή περιόδων λόγου με συγκεκριμένες λέξεις ή φράσεις, 
κ.λπ.) 

π. στην επισήμανση της λειτουργίας μορφοσυντακτι- 
κών δομών και υφολογικών στοιχείων του κειμένου που 
σχετίζονται με τους επικοινωνιακούς στόχους του συγ¬ 
γραφέα (ενεργητική ή παθητική σύνταξη, χρήση στίξης, 
γλωσσικές ποικιλίες, αναφορική και ποιητική λειτουργία 
της γλώσσας -δηλωτική και συνυποδηλωτική χρήση-, 
στοιχεία προφορικού λόγου, χρήση ειδικού λεξιλογίου, 
χαρακτηριστικά κειμενικού είδους κλπ.) 

(δ) να συνθέσουν δικό τους κείμενο (ενταγμένο σε 
επικοινωνιακό πλαίσιο και το οποίο σχετίζεται θεμα¬ 
τικά με το κείμενο που τους δόθηκε), στο πλαίσιο του 
οποίου απαντούν με πειστική επιχειρηματολογία στα 
ζητούμενα, διατυπώνουν κρίσεις και σχόλια ή αναπτύσ¬ 
σουν τεκμηριωμένα προσωπικές απόψεις. Η έκταση του 
κειμένου κυμαίνεται από 350 έως 450 λέξεις. Το πρώ¬ 
το (α) θέμα βαθμολογείται με είκοσι (20) μονάδες, το 
δεύτερο (β) και το τρίτο (γ) με δεκαπέντε πέντε (15) 
μονάδες το καθένα και το τέταρτο (δ) με πενήντα (50). 
Η κατανομή της βαθμολογίας στις ερωτήσεις του «β» 
και του «γ» θέματος, οι οποίες μπορεί να αναλύονται 
σε υποερωτήματα, διαφοροποιείται ανάλογα με τον 
βαθμό δυσκολίας τους και οι βαθμολογικές μονάδες 
καθορίζονται κατά τη διατύπωση των θεμάτων και ανα¬ 
κοινώνονται γραπτώς στους μαθητές. 

Το κείμενο που δίδεται στους μαθητές και τα θέματα 
ορίζονται από τους διδάσκοντες το μάθημα. 

Α2. Εσπερινό ΕΠΑ.Λ. 

Γ ια την εξέταση στο μάθημα «Νέα Ελληνική Γλώσσα» 
της Β' Τάξης του Εσπερινού ΕΠΑ.Λ. ισχύει ό,τι προβλέ- 


πεται για τον τρόπο εξέτασης του ίδιου μαθήματος 
στην Α' τάξη Επαγγελματικού Λυκείου και αναφέρθηκε 
νωρίτερα στο παρόν άρθρο. 

Β. Νέα Ελληνική Λογοτεχνία 

Για την εξέταση στο μάθημα «Νέα Ελληνική Λογο¬ 
τεχνία» της Β' Τάξης του Ημερήσιου και του Εσπερι¬ 
νού ΕΠΑ.Λ. δίνεται στους μαθητές σε φωτοαντίγραφο 
περιορισμένης εκτάσεως πεζό ή ποιητικό κείμενο που 
περιλαμβάνεται στη διδαχθείσα ύλη και ορίζεται από 
τον διδάσκοντα, καθώς και αδίδακτο περιορισμένης 
εκτάσεως πεζό ή ποιητικό κείμενο (ίσης κατά προσέγ¬ 
γιση δυσκολίας με το διδαγμένο), που επιλέγεται από 
τον διδάσκοντα, με τις αναγκαίες διευκρινίσεις. Το αδί¬ 
δακτο κείμενο εντάσσεται γραμματολογικά σε μία από 
τις ενότητες του οικείου διδακτικού εγχειριδίου (Νέα 
Αθηναϊκή Σχολή: Η πεζογραφία, Νεότερη Λογοτεχνία: 
Πρώτη ΙΟετία του Μεσοπολέμου, Νεότερη Ποίηση, Πε¬ 
ζογραφία: Η πεζογραφία του Μεσοπολέμου). Οι μαθητές 
καλούνται να απαντήσουν σε τέσσερα (4) θέματα, που 
μπορεί να αναλύονται σε δύο (2) ερωτήσεις το καθένα. 

Δύο (2) θέματα αναφέρονται στο αδίδακτο κείμενο και 
δύο (2) αναφέρονται στο διδαγμένο κείμενο. Τα θέματα 
αφορούν ως προς το αδίδακτο λογοτεχνικό κείμενο: 

(α) τον εντοπισμό και τον σχολιασμό του κεντρικού 
θέματος ή/και των δευτερευόντων θεμάτων του κει¬ 
μένου, την αξιολόγηση στάσεων και αντιλήψεων που 
εντοπίζονται σε αυτό, τον χαρακτηρισμό των προσώπων 
που αναφέρονται και την παρουσίαση της ιδεολογικής 
τους στάσης, λαμβάνοντας υπόψη τον τόπο και τον 
χρόνο της δράσης τους κ.λπ. 

(β) τον εντοπισμό των εκφραστικών μέσων και τρό¬ 
πων που αξιοποιούνται στο κείμενο (π.χ. μεταφορές, 
παρομοιώσεις, επαναλήψεις, εικόνες, στοιχεία της γλώσ¬ 
σας, όπως λόγιες, λαϊκές ιδιωματικές ή αντιλυρικές λέ¬ 
ξεις κ.λπ.) και τον σχολιασμό του ρόλου αυτών των 
εκφραστικών μέσων και τρόπων στη δημιουργία του 
ιδιαίτερου ύφους, στο αισθητικό αποτέλεσμα και στη 
μετάδοση του μηνύματος του κειμένου. 

Τα θέματα αφορούν ως προς το διδαγμένο λογοτε¬ 
χνικό κείμενο: 

(α) την αναγνώριση χαρακτηριστικών στοιχείων που 
σχετίζονται με το λογοτεχνικό είδος, τον συγγραφέα 
και το λογοτεχνικό ρεύμα στο οποίο εντάσσεται το 
κείμενο (χωρίς οι ερωτήσεις να προϋποθέτουν απομνη¬ 
μόνευση και να απαιτούν ανάκληση μνήμης), 

(β) την κατανόηση του περιεχομένου, τον ερμηνευτικό 
ή αισθητικό σχολιασμό φράσεων, στίχων ή παραγρά¬ 
φων, τον χαρακτηρισμό προσώπων, τον εντοπισμό και 
την αξιολόγηση στάσεων και αντιλήψεων. Η βαθμολογία 
κατανέμεται κατά 25% σε κάθε θέμα. Η κατανομή της 
βαθμολογίας στις ερωτήσεις των θεμάτων μπορεί να 
διαφοροποιείται ανάλογα με τον βαθμό της δυσκολί¬ 
ας τους και οι βαθμολογικές μονάδες κάθε ερώτησης 
καθορίζονται κατά τη διατύπωση των θεμάτων και ανα¬ 
κοινώνονται γραπτώς στους μαθητές. 

Γ. Άλγεβρα και Γεωμετρία 

Οι γραπτές προαγωγικές εξετάσεις στα μαθήματα 
«Άλγεβρα» και «Γεωμετρία» της Β' τάξης Ημερησίου και 
Εσπερινού ΕΠΑ.Λ. γίνονται ως εξής: 

1. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση εννοιών 
και ορολογίας, η δυνατότητα αναπαραγωγής γνωστικών 

στοιχείων, η ικανότητα εκτέλεσης γνωστών αλγορίθμων, 
η ικανότητα του μαθητή να αναλύει, να συνθέτει και να 
επεξεργάζεται δημιουργικά ένα δεδομένο υλικό, καθώς 
και η ικανότητα επιλογής και εφαρμογής κατάλληλης 
μεθόδου. 

2. Τα τέσσερα θέματα που δίνονται στους μαθητές 
διαρθρώνονται ως εξής: 

(α) Το πρώτο θέμα αποτελείται από δύο μέρη. Το 
πρώτο μέρος περιέχει πέντε (05) ερωτήσεις αντικειμε¬ 
νικού τύπου (πολλαπλής επιλογής, Σωστού - Λάθους, 
αντιστοίχισης) με τις οποίες ελέγχεται η γνώση και η 
κατανόηση των βασικών εννοιών και των σπουδαιότε¬ 
ρων συμπερασμάτων της θεωρίας σε όσο το δυνατόν 
ευρύτερη έκταση της εξεταστέας ύλης. Στο δεύτερο 
μέρος ζητείται η απόδειξη μίας απλής πρότασης (ιδιό¬ 
τητας, λήμματος, θεωρήματος ή πορίσματος), που είναι 
αποδεδειγμένη στο σχολικό εγχειρίδιο. 

(β) Το δεύτερο θέμα αποτελείται από μία άσκηση 
που είναι εφαρμογή ορισμών, αλγορίθμων ή προτάσεων 
(ιδιοτήτων, θεωρημάτων, πορισμάτων). 

(γ) Το τρίτο θέμα αποτελείται από μία άσκηση που 
απαιτεί από τον μαθητή ικανότητα συνδυασμού και 
σύνθεσης εννοιών και αποδεικτικών ή υπολογιστικών 
διαδικασιών. 

(δ) Το τέταρτο θέμα αποτελείται από μία άσκηση ή 
ένα πρόβλημα που η λύση του απαιτεί από τον μαθητή 
ικανότητες συνδυασμού και σύνθεσης γνώσεων, αλλά 
και την ανάληψη πρωτοβουλιών για την ανάπτυξη στρα¬ 
τηγικών επίλυσής του. 

Το δεύτερο, τρίτο και τέταρτο θέμα μπορούν να ανα¬ 
λύονται σε επιμέρους ερωτήματα που διευκολύνουν τον 
μαθητή στη λύση. 

3. Η βαθμολογία κατανέμεται ανά εικοσιπέντε (25) 
μονάδες στο καθένα από τα τέσσερα (4) θέματα. Ει¬ 
δικότερα, στο πρώτο θέμα το πρώτο μέρος βαθμο¬ 
λογείται με δέκα (10) μονάδες, ενώ το δεύτερο μέρος 
βαθμολογείται με δεκαπέντε (15) μονάδες. Στο δεύτερο, 
τρίτο και τέταρτο θέμα η κατανομή της βαθμολογίας 
στα επιμέρους ερωτήματα μπορεί να διαφοροποιείται 
ανάλογα με το βαθμό δυσκολίας τους, και καθορίζεται 
στη διατύπωση των θεμάτων. 

4. Τα θέματα επιλέγονται από τους διδάσκοντες το 
μάθημα. 

Δ. Φυσική 

Οι γραπτές προαγωγικές εξετάσεις στο μάθημα «Φυ¬ 
σική» της Β' τάξης Ημερησίου και Εσπερινού ΕΠΑ.Λ. 
γίνονται ως εξής: 

1. Στους μαθητές δίνονται τέσσερα (4) θέματα από 
την εξεταστέα ύλη που καθορίζονται ως εξής: 

(α) Το πρώτο θέμα αποτελείται από 5 ερωτήσεις 
κλειστού τύπου, με τις οποίες ελέγχεται η γνώση της 
θεωρίας σε όσο το δυνατόν ευρύτερη έκταση της εξε¬ 
ταστέας ύλης. 

(β) Το δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 


(γ) Το τρίτο θέμα αποτελείται από άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και αρχών και 
μπορεί να αναλύεται σε επιμέρους ερωτήματα. 

(δ) Το τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής 
για τη διαδικασία επίλυσής του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

2. Η βαθμολογία κατανέμεται ανά είκοσι πέντε (25) 
μονάδες στο καθένα από τα τέσσερα θέματα. Ειδικότε¬ 
ρα, στο πρώτο θέμα κάθε μία ερώτηση βαθμολογείται 
με 5 μονάδες και στο δεύτερο θέμα η πρώτη ερώτηση 
βαθμολογείται με δώδεκα (12) μονάδες και η δεύτερη με 
δεκατρείς (13) μονάδες. Στο τρίτο και τέταρτο θέμα η 
κατανομή της βαθμολογίας στα επιμέρους ερωτήματα 
μπορεί να διαφοροποιείται ανάλογα με το βαθμό δυ¬ 
σκολίας και καθορίζεται στη διατύπωση των θεμάτων. 

3. Τα θέματα επιλέγονται από τους διδάσκοντες το 
μάθημα. 

Ε. Χημεία 

Οι γραπτές προαγωγικές εξετάσεις στο μάθημα «Χη¬ 
μεία» της Β' τάξης Ημερησίου και Εσπερινού ΕΠΑ.Λ. 
γίνονται ως εξής: 

1. Στους μαθητές δίνονται τέσσερα (4) θέματα από 
την εξεταστέα ύλη που καθορίζονται ως εξής: 

(α) Το πρώτο θέμα αποτελείται από 5 ερωτήσεις 
κλειστού τύπου, με τις οποίες ελέγχεται η γνώση της 
θεωρίας σε όσο το δυνατόν ευρύτερη έκταση της εξε¬ 
ταστέας ύλης. 

(β) Τ ο δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 

(γ) Το τρίτο θέμα αποτελείται από άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και αρχών και 
μπορεί να αναλύεται σε επιμέρους ερωτήματα. 

(δ) Τ ο τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής 
για τη διαδικασία επίλυσής του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

2. Η βαθμολογία κατανέμεται ανά είκοσι πέντε (25) 
μονάδες στο καθένα από τα τέσσερα θέματα. Ειδικότε¬ 
ρα, στο πρώτο θέμα κάθε μία ερώτηση βαθμολογείται 
με 5 μονάδες και στο δεύτερο θέμα η πρώτη ερώτηση 
βαθμολογείται με δώδεκα (12) μονάδες και η δεύτερη με 
δεκατρείς (13) μονάδες. Στο τρίτο και τέταρτο θέμα η 
κατανομή της βαθμολογίας στα επιμέρους ερωτήματα 
μπορεί να διαφοροποιείται ανάλογα με το βαθμό δυ¬ 
σκολίας και καθορίζεται στη διατύπωση των θεμάτων. 

3. Τα θέματα επιλέγονται από τους διδάσκοντες το 
μάθημα. 

ΣΤ. Εισαγωγή στις Αρχές της Επιστήμης των Η/Υ 

Οι γραπτές προαγωγικές εξετάσεις στο μάθημα «Εισα¬ 
γωγή στις Αρχές της Επιστήμης των Η/Υ» της Β' τάξης 
Ημερησίου ΕΠΑ.Λ. γίνονται ως εξής: 

1. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση και η 
κατανόηση εννοιών και ορολογίας, η κριτική ικανότητα, 
η δυνατότητα αναπαραγωγής γνωστικών στοιχείων, η 
ικανότητα του μαθητή να αναλύει, να συνθέτει και να 
δημιουργεί, συνδυάζοντας γνώσεις ή δεξιότητες που 
απέκτησε για την επίλυσή τους. 

2. Τα τέσσερα θέματα που δίνονται στους μαθητές 
διαρθρώνονται ως εξής: 

(α) Το πρώτο θέμα αποτελείται από πέντε (5) ερω¬ 
τήσεις αντικειμενικού τύπου (πολλαπλής επιλογής, Σω¬ 
στού - Λάθους, αντιστοίχισης) με τις οποίες ελέγχεται 
η γνώση και η κατανόηση των βασικών εννοιών και των 
σπουδαιότερων συμπερασμάτων της θεωρίας σε όσο το 
δυνατόν ευρύτερη έκταση της εξεταστέας ύλης. 

(β) Το δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 

(γ) Το τρίτο θέμα αποτελείται από ένα πρόβλημα ή 
μία άσκηση εφαρμογής της θεωρίας, η οποία απαιτεί 
ικανότητα συνδυασμού και σύνθεσης εννοιών, θεωρι¬ 
ών, εντολών και αρχών και μπορεί να αναλύεται σε 
επιμέρους ερωτήματα που διευκολύνουν τον μαθητή 
στη λύση. 

(δ) Το τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής για 
τη διαδικασία δημιουργίας ή επίλυσής του. Το πρόβλημα 
αυτό ή η άσκηση μπορεί να αναλύονται σε επιμέρους 
ερωτήματα που διευκολύνουν τον μαθητή στη λύση. 

3. Η βαθμολογία κατανέμεται ανά εικοσιπέντε (25) 
μονάδες στο καθένα από τα τέσσερα (4) θέματα. Ειδικό¬ 
τερα, στο πρώτο θέμα κάθε μία ερώτηση βαθμολογείται 
με πέντε (5) μονάδες και στο δεύτερο θέμα η πρώτη 
ερώτηση βαθμολογείται με δώδεκα (12) μονάδες και η 
δεύτερη με δεκατρείς (13) μονάδες. Στο τρίτο και τέταρ¬ 
το θέμα η κατανομή της βαθμολογίας στα επιμέρους 
ερωτήματα μπορεί να διαφοροποιείται ανάλογα με το 
βαθμό δυσκολίας και καθορίζεται στη διατύπωση των 
θεμάτων. 

4. Τα θέματα επιλέγονται από τους διδάσκοντες το 
μάθημα. 

Ζ. Θρησκευτικά 

Η γραπτή προαγωγική εξέταση στο μάθημα «Θρη¬ 
σκευτικά» της Β' τάξης Ημερησίου και Εσπερινού ΕΠΑ.Λ. 
περιλαμβάνει δύο ομάδες θεμάτων: 

(α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει πέντε (5) ερωτήσεις 
αντικειμενικού τύπου και βαθμολογείται με είκοσι πέντε 
(25) μονάδες (5x5=25). 


Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δέκα 
(10) μονάδες και η δεύτερη με δεκαπέντε (15) μονάδες. 

(β) Η δεύτερη ομάδα περιλαμβάνει δύο θέματα με 
αντίστοιχες ερωτήσεις ευρύτερης ανάπτυξης, με τις 
οποίες ελέγχεται η ικανότητα συνθετικής και κριτικής 
ανάλυσης αλλά και διασύνδεσης γνώσεων, γεγονότων 
και διαδικασιών που απέκτησαν οι μαθητές. 

Το πρώτο θέμα περιλαμβάνει μία (1) ερώτηση και βαθ¬ 
μολογείται με είκοσι πέντε (25) μονάδες. 

Το δεύτερο θέμα περιλαμβάνει επίσης μία (1) ερώτηση 
και βαθμολογείται με είκοσι πέντε (25) μονάδες. 

Τα θέματα της Α' και Β' Ομάδας ορίζονται από τον 
διδάσκοντα 

Η. Ξένη Γλώσσα (Αγγλικά) 

Στις προαγωγικές εξετάσεις του μαθήματος της Ξένης 
Γλώσσας της Β' τάξης Ημερησίου ΕΠΑ.Λ. ο τρόπος εξέ¬ 
τασης περιλαμβάνει θέματα διαβαθμισμένης δυσκολίας. 
Τα θέματα των εξετάσεων ορίζονται ως εξής: 

Θέμα 1. Κατανόηση γραπτού λόγου: 

Δίδεται στους μαθητές διδαγμένο κείμενο (α) 180- 
250 λέξεων, το οποίο συνοδεύεται από μία δοκιμασία 
με δέκα (10) ερωτήματα που αποσκοπούν στον έλεγχο 
σφαιρικής κατανόησης ή/και (β) κατανόησης επιμέρους 
μηνυμάτων/πληροφοριών του κειμένου (σύνολο 30%). 

Θέμα 2α. Λεξικογραμματική: 

Δίνεται μία (1) δοκιμασία που αποσκοπεί στον έλεγχο 
λεξιλογικής ικανότητας με 10 επιμέρους ερωτήματα. 
Πρόκειται για ερωτήματα συμπλήρωσης (σύνολο 20%). 

Θέμα 2β. Λεξικογραμματική: 

Δίνεται μία (1) δοκιμασία που αποσκοπεί στον έλεγχο 
γραμματικής ικανότητας με 10 επιμέρους ερωτήματα. 
Πρόκειται για ερωτήματα επιλογής (σύνολο 20%). 

Θέμα 3. Παραγωγή γραπτού λόγου: 

Οι μαθητές καλούνται να γράψουν ένα κείμενο έκτα¬ 
σης 120-150 λέξεων σύμφωνα με πληροφορίες, παρο¬ 
τρύνσεις ή/και οδηγίες που παρέχονται στην ξένη γλώσ¬ 
σα και οι οποίες ορίζουν με σαφήνεια το συγκειμενικό 
πλαίσιο της παραγωγής του (δηλαδή ποιος γράφει σε 
ποιον και για ποιον σκοπό) (σύνολο 30%). 

Τα θέματα ορίζονται από τον διδάσκοντα. 

Θ. Πολιτική Παιδεία 

Για το μάθημα «Πολιτική Παιδεία» (Οικονομία, Πολιτι¬ 
κοί θεσμοί και Αρχές Δικαίου και Κοινωνιολογία) της 
Β' Τάξης Εσπερινού ΕΠΑ.Λ., ισχύει ότι προβλέπεται για 
τον τρόπο αξιολόγησης του ίδιου μαθήματος της Α' 
Τάξης Ημερήσιου ΕΠΑ.Λ. και αναφέρθηκε νωρίτερα στο 
παρόν άρθρο. 

(II) ΜΑΘΗΜΑΤΑ ΟΜΑΔΩΝ ΠΡΟΣΑΝΑΤΟΛΙΣΜΟΥ, 
ΤΟΜΕΩΝ ΚΑΙ ΕΙΔΙΚΟΤΗΤΩΝ 

Γ ια την αξιολόγηση των μαθητών στα μαθήματα των 
Ομάδων Προσανατολισμού, των Τομέων και Ειδικοτήτων 
της Β' Τάξης Ημερησίων και Εσπερινών ΕΠΑ.Λ. ισχύει ό,τι 
προβλέπεται για τα μαθήματα ειδικοτήτων στο Π.δ. 50/ 
2008 (Α' 81), όπως έχει τροποποιηθεί και ισχύει. 

Όσον αφορά τον τρόπο, τη διαδικασία και τα θέματα 
εξέτασης στις επαναληπτικές εξετάσεις του Σεπτεμ¬ 
βρίου για τη Β' Τάξη Ημερησίων και Εσπερινών ΕΠΑ.Λ., 
από το σχολικό έτος 2014-2015 ισχύει αναλογικά ό,τι 
προβλέπεται στο Π.δ. 50/2008 (Α' 81), όπως έχει τρο¬ 
ποποιηθεί και ισχύει. 



9420 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ειδικά, για την αξιολόγηση των κάτωθι μαθημάτων 
των Τομέων και Ειδικοτήτων ισχύουν τα εξής: 

1. Σχεδίαση Ηλεκτρολογικών Εγκαταστάσεων της 
Ειδικότητας «Τεχνικός Ηλεκτρολογικών Συστημάτων, 
Εγκαταστάσεων και Δικτύων» του Τομέα Ηλεκτρολογί¬ 
ας, Ηλεκτρονικής και Αυτοματισμού της Β' τάξης ΕΠΑ.Λ. 

Στις προαγωγικές εξετάσεις του Μαΐου - Ιουνίου στο 
μάθημα «Σχεδίαση Ηλεκτρολογικών Εγκαταστάσεων», 
το αντικείμενο της εξέτασης είναι η μονογραμμική σχε¬ 
δίαση με το χέρι μιας ηλεκτρολογικής εγκατάστασης, 
πάνω σε μια δοσμένη κάτοψη οικίας. Τα κριτήρια αξιο¬ 
λόγησης είναι τα εξής: 

1. Η ορθή χρήση σχεδιαστικών συμβόλων, που αξιο¬ 
λογείται με 10 μονάδες. 

2. Η τήρηση των κανονισμών και της ορθής πρακτι¬ 
κής στην επιλογή και τοποθέτηση του ηλεκτρολογικού 
υλικού, που αξιολογείται με 40 μονάδες. 

3. Η ορθή αποτύπωση του αριθμού των αγωγών, που 
αξιολογείται με 30 μονάδες. 

4. Η γενική εικόνα του σχεδίου, που αξιολογείται με 
20 μονάδες. 

2. Αγγλικά, Γαλλικά ή Γερμανικά ειδικότητας Β' τά¬ 
ξης ΕΠΑ.Λ. 

Για τον τρόπο εξέτασης του μαθήματος της ξένης 
γλώσσας (Αγγλικά, Γαλλικά ή Γερμανικά) ειδικότητας 
της Β' τάξης Επαγγελματικού Λυκείου ισχύει ό,τι προ- 
βλέπεται στο Π.δ. 50/2008 (Α' 81). 

Άρθρο 7 

Εξαγωγή του ετήσιου προφορικού βαθμού κατά 

μάθημα, του βαθμού ετήσιας επίδοσης, του τελικού 
βαθμού των κλάδων 

1. Α) Ο Βαθμός Ετήσιας Επίδοσης των γραπτώς εξετα- 
ζομένων μαθημάτων Γ ενικής Παιδείας, τα οποία χωρί¬ 
ζονται σε δύο κλάδους, της Α' και Β' τάξης του ΕΠΑ.Λ. 
εξάγεται ως εξής: 

ί. Ο Ετήσιος Προφορικός Βαθμός κάθε κλάδου είναι 
ο Μέσος Όρος (Μ.Ο) των προφορικών βαθμών των δύο 
τετραμήνων του και δίνεται με προσέγγιση δεκάτου. 

ϋ. Ο Τελικός Βαθμός κάθε κλάδου είναι ο Μέσος Όρος 
(Μ.Ο) του Ετήσιου Προφορικού Βαθμού του και του αντί¬ 
στοιχου Γραπτού βαθμού και δίνεται με προσέγγιση 
δεκάτου. 

μι. Ο Βαθμός Ετήσιας Επίδοσης των γραπτώς εξετα- 
ζομένων μαθημάτων Γενικής Παιδείας «Μαθηματικά», 
«Ελληνική Γλώσσα» της Α' και Β' τάξης και «Θετικές 
Επιστήμες» της Β' τάξης είναι ο Μέσος Όρος (Μ.Ο.) των 
Τελικών Βαθμών των δύο κλάδων του, αντίστοιχα, και 
δίνεται με προσέγγιση δεκάτου. 

Β) Ο Βαθμός Ετήσιας Επίδοσης όλων των υπολοίπων 
γραπτώς εξεταζομένων μαθημάτων, τα οποία δεν χω¬ 
ρίζονται σε κλάδους, εξάγεται ως εξής: 

ί. Ο Ετήσιος Προφορικός βαθμός του μαθητή είναι ο 
Μέσος Όρος (Μ.Ο) των προφορικών βαθμών των δύο 
τετραμήνων και δίνεται με προσέγγιση δεκάτου. 

ϋ. Ο Βαθμός Ετήσιας Επίδοσης των γραπτώς εξεταζο¬ 
μένων μαθημάτων είναι ο Μέσος Όρος (Μ.Ο) του ετήσιου 
προφορικού βαθμού με τον αντίστοιχο γραπτό βαθμό 
και δίνεται με προσέγγιση δεκάτου. 

2. Για τα μαθήματα που δεν εξετάζονται γραπτώς: 
«Φυσική Αγωγή», «Σχολικός Επαγγελματικός Προσανα¬ 
τολισμός - Περιβάλλον Εργασίας - Ασφάλεια και Υγιει¬ 


νή» και «Ερευνητική Εργασία (Ριό)θοΙ)», βαθμός ετήσιας 
επίδοσης είναι ο ετήσιος προφορικός βαθμός. Ως ετή¬ 
σιος προφορικός βαθμός λογίζεται ο μέσος όρος των 
προφορικών βαθμών των δύο τετραμήνων και δίνεται 
με προσέγγιση δεκάτου. 

3. Σε περίπτωση που για οποιονδήποτε λόγο δεν κα¬ 
τατεθεί βαθμός ενός μαθήματος σε ένα τετράμηνο, τότε 
ο βαθμός που λείπει αναπληρώνεται από το βαθμό του 
μαθήματος του άλλου τετραμήνου. 

4. Σε περίπτωση που για οποιονδήποτε λόγο δεν κα¬ 
τατεθεί βαθμολογία ενός μαθήματος σε κανένα τετρά¬ 
μηνο και εφόσον η φοίτηση του μαθητή κριθεί επαρκής, 
ο Διευθυντής συγκροτεί υπό την προεδρία του τριμελή 
επιτροπή από δύο καθηγητές της ίδιας ή συγγενούς 
προς το μάθημα ειδικότητας, η οποία διενεργεί ειδική 
προφορική εξέταση στην ύλη του Β' τετραμήνου το αρ¬ 
γότερο την επόμενη ημέρα από τη λήξη των μαθημάτων 
του Β' τετραμήνου. Το αποτέλεσμα αυτής της εξέτασης 
αποτελεί τον ετήσιο προφορικό βαθμό του μαθήματος 
που είναι ο Μ.Ο. των βαθμών των δύο εξεταστών. Σε 
περίπτωση που ο μαθητής δεν προσέλθει στην εξέταση 
αυτή βαθμολογείται με βαθμό «κακώς» μηδέν (0). 

Άρθρο 8 

Εξαγωγή του βαθμού προαγωγής 
(Γενικός Μέσος Όρος - Γ.Μ.Ο.) 

1. Γ ια την Α' και Β' τάξη του ΕΠΑ.Λ., ο Γ ενικός Μέ¬ 
σος Όρος (Γ.Μ.Ο.) προκύπτει από το Μέσο Όρο (Μ.Ο.) 
των βαθμών ετήσιας επίδοσης του μαθητή όλων των 
μαθημάτων που είναι γραπτώς εξεταζόμενα συμπερι¬ 
λαμβανομένων των μαθημάτων «Ερευνητική Εργασία» 
και «Σχολικός Επαγγελματικός Προσανατολισμός - Πε¬ 
ριβάλλον Εργασίας - Ασφάλεια και Υγιεινή», όπου αυτά 
διδάσκονται και εκφράζεται με προσέγγιση δεκάτου. 

2. Για την Α' και Β' τάξη Ημερησίων και Εσπερινών 
ΕΠΑ.Λ., ο Γ ενικός Μέσος Όρος (Γ.Μ.Ο.) προκύπτει από 
τη διαίρεση του αθροίσματος των βαθμών ετήσιας επί¬ 
δοσης των γραπτώς εξεταζόμενων μαθημάτων και των 
μαθημάτων «Ερευνητική Εργασία (Ργο)θο1)» και «Σχολικός 
Επαγγελματικός Προσανατολισμός-Περιβάλλον Εργα¬ 
σίας - Ασφάλεια και Υγιεινή» (όπου αυτά διδάσκονται) 
διά του πλήθους των μαθημάτων και εκφράζεται με 
προσέγγιση δεκάτου. 

Άρθρο 9 

Προαγωγή και απόρριψη μαθητών Α' και Β' τάξης 
Ημερησίων και Εσπερινών ΕΠΑ.Λ. 

Μετά τη λήξη των προαγωγικών εξετάσεων ο Σύλλο¬ 
γος των Διδασκόντων αποφασίζει για: 

(α) Την προαγωγή των μαθητών. 

(β) Την παραπομπή σε συμπληρωματική εξέταση κατά 
την αμέσως επόμενη εξεταστική περίοδο ή την απόρ¬ 
ριψη των μαθητών. 

(γ) Τον χαρακτηρισμό της διαγωγής των μαθητών. 

1. Για την προαγωγή των μαθητών της Α' και Β' τάξης 
ΕΠΑΛ. απαιτείται η επίτευξη γενικού μέσου όρου (Γ.Μ.Ο.) 
ίσου ή ανώτερου του εννέα και πέντε δέκατα (9,5). 

2. Οι μαθητές της Α' και Β' τάξης που δεν πληρούν 
την παραπάνω προϋπόθεση παραπέμπονται σε ειδική 
εξεταστική περίοδο το Σεπτέμβριο του ίδιου έτους. Στην 
ειδική εξεταστική περίοδο του Σεπτεμβρίου εξετάζονται 
γραπτά με τον τρόπο και τη διαδικασία των προαγω- 
γικών εξετάσεων του Ιουνίου (μεταφέροντας τον προ- 

φορικό βαθμό των δύο τετράμηνων) στα μαθήματα στα 
οποία ο βαθμός ετήσιας επίδοσής τους είναι μικρότερος 
του εννέα και πέντε δέκατα (9,5), οπότε και προάγονται 
εφόσον έχουν σε όλα τα μαθήματα βαθμό ετήσιας επί¬ 
δοσης τουλάχιστον εννέα και πέντε δέκατα (9,5). 

3. Για τους μαθητές της Α' και Β' τάξης του ΕΠΑ.Λ., οι 
οποίοι παραπέμφθηκαν στην ειδική εξεταστική περίοδο 
Σεπτεμβρίου του ίδιου έτους στα μαθήματα «Μαθημα¬ 
τικά» ή/και «Ελληνική Γλώσσα» ή/και «Θετικές Επιστή¬ 
μες», τα οποία έχουν κλάδους, έχοντας βαθμό ετήσιας 
επίδοσης μικρότερο του εννέα και πέντε δέκατα (9,5), 
εξετάζονται γραπτά μόνο σε εκείνον τον κλάδο που 
ο Τελικός Βαθμός του είναι μικρότερος του εννέα και 
πέντε δέκατα (9,5). 

4. Γ ια τους μαθητές της Α' τάξης του ΕΠΑ.Λ., οι οποίοι 
παραπέμφθηκαν στην ειδική εξεταστική πε-ρίοδο του 
Σεπτεμβρίου του ιδίου έτους στο μάθημα «Ερευνητική 
Εργασία», έχοντας βαθμό ετήσιας επίδοσης στο μάθη¬ 
μα αυτό μικρότερο του εννέα και πέντε δέκατα (9,5), 
επιλέγεται το θέμα στο οποίο υστέρησαν περισσότερο 
(από τα δυο με τα οποία ασχολήθηκαν συνολικά κατά 
τη διάρκεια της σχολικής χρονιάς) και οι επιβλέποντες 
εκπαιδευτικοί ορίζουν τμήματα της ερευνητικής εργα¬ 
σίας που κρίνουν ότι πρέπει να επεξεργαστούν εκ νέου. 
Το Σεπτέμβριο υποβάλλουν διορθωμένη την εργασία 
τους μαζί με το προσωπικό τους ημερολόγιο και τον 
ατομικό τους φάκελο προς επαναξιολόγηση. 

5. Γ ια τους μαθητές της Α' τάξης του ΕΠΑ.Λ., οι οποίοι 
παραπέμφθηκαν στην ειδική εξεταστική περίοδο του 
Σεπτεμβρίου του ιδίου έτους στο μάθημα «Σχολικός 
Επαγγελματικός Προσανατολισμός - Περιβάλλον Εργα¬ 
σίας - Ασφάλεια και Υγιεινή», έχοντας βαθμό ετήσιας 
επίδοσης στο μάθημα αυτό μικρότερο του εννέα και 
πέντε δέκατα (9,5), το Σεπτέμβριο υποβάλλουν διορ¬ 
θωμένη την εργασία τους μαζί με το προσωπικό τους 
ημερολόγιο και τον ατομικό τους φάκελο προς επα¬ 
ναξιολόγηση. 

6. Στα μαθήματα που θέση γραπτού βαθμού επέχει 
ο βαθμός της εργασίας, το θέμα της προβλεπόμενης 
ατομικής εργασίας είναι το ίδιο με αυτό που τους είχε 
ανατεθεί. 

7. Οι μαθητές της Α' και Β' τάξης που δεν προάγονται, 
με την έκδοση των αποτελεσμάτων της ειδικής εξετα¬ 
στικής περιόδου του Σεπτεμβρίου, επαναλαμβάνουν τη 
φοίτηση στην ίδια τάξη. 

Άρθρο 10 

Μαθητές από ξένα σχολεία στην Α' και Β' τάξη 
Ημερήσιων και Εσπερινών ΕΠΑ.Λ. 

1. Οι μαθητές που εμπίπτουν στις διατάξεις των πα¬ 
ραγράφων 1, 2 και 3 του άρθρου 2 του Π.δ. 155/1978 
(Α' 33), όπως το άρθρο αυτό αντικαταστάθηκε με το 
άρθρο 3 του Π.δ. 182/1984 (Α' 60), και φοιτούν σε Ελλη¬ 
νικό Επαγγελματικό Λύκειο, προάγονται σύμφωνα με 
τα οριζόμενα στις διατάξεις των παραγράφων αυτών. 
Γ ια τους μαθητές αυτούς: α) κατά το πρώτο έτος της 
φοίτησής τους σε ελληνικό ΕΠΑ.Λ., εφαρμόζονται οι 
διατάξεις του άρθρου 9 της παρούσης, με παράλληλη 
μείωση του προβλεπόμενου μέσου όρου εννέα και πέντε 
δέκατα κατά δύο μονάδες, β) κατά το δεύτερο έτος 
της φοίτησής τους σε ελληνικό ΕΠΑ.Λ., εφαρμόζονται 
οι διατάξεις του άρθρου 9 της παρούσης, με παράλλη¬ 


λη μείωση του προβλεπόμενου μέσου όρου εννέα και 
πέντε δέκατα (9,5) κατά μία μονάδα. Οι μαθητές της 
κατηγορίας αυτής, μετά το δεύτερο έτος της φοίτησής 
τους σε ελληνικό ΕΠΑ.Λ. εξετάζονται, βαθμολογούνται 
και προάγονται, όπως προβλέπεται στις διατάξεις για 
τους μαθητές της ημεδαπής. 

2. Οι μαθητές του παρόντος άρθρου εξετάζονται στα 
μαθήματα για τα οποία προβλέπεται προφορική εξέτα¬ 
ση από επιτροπή που ορίζεται σύμφωνα με την κείμενη 
νομοθεσία. Κατά τα λοιπά ισχύουν οι διατάξεις του 
Π.δ.50/2008 (Α' 81) όπως τροποποιήθηκε και ισχύει. 

Άρθρο 11 

Κατατακτήριες εξετάσεις των «κατ’ ιδίαν διδαχθέντων» 
μαθητών της Α' και Β' τάξης του Επαγγελματικού Λυκείου 

1. Οι παθήσεις και καταστάσεις των μαθητών που 
δικαιολογούν την υπαγωγή τους στην κατηγορία των 
«κατ’ ιδίαν διδαχθέντων» καθώς και οι τάξεις και οι ειδι¬ 
κότητες που δικαιολογούν την υπαγωγή στην ανωτέρω 
κατηγορία καθορίζονται στο άρθρο 13 της υπ’ αριθμ. 
141641/ Γ2/08-09-2014 (Β' 2470) υπουργικής απόφασης. 

2. Οι «κατ’ ιδίαν διδαχθέντες μαθητές» εξετάζονται 
προφορικά και γραπτά κατά την εξεταστική περίοδο 
του Μαίου - Ιουνίου ή παραπέμπονται σε ειδική εξετα¬ 
στική περίοδο του Σεπτεμβρίου του ίδιου έτους και εξε¬ 
τάζονται γραπτώς και προφορικώς σε όλα τα μαθήματα, 
όπως οι υπόλοιποι μαθητές της αντίστοιχης τάξης του 
Επαγγελματικού Λυκείου (ΕΠΑ.Λ.), στην ίδια εξεταστέα 
ύλη και στα ίδια θέματα. Η προφορική εξέταση προ¬ 
ηγείται της γραπτής και διενεργείται σύμφωνα με το 
πρόγραμμα που καταρτίζεται από το Διευθυντή του 
σχολείου ενώπιον τριμελούς επιτροπής, με πρόεδρο το 
Διευθυντή ή τον Υποδιευθυντή του ΕΠΑ.Λ. και μέλη δύο 
καθηγητές της ίδιας ή συγγενούς ειδικότητας. Ο μέσος 
όρος των βαθμών των δύο καθηγητών είναι ο προφορι¬ 
κός βαθμός τετραμήνων του μαθητή στο εξεταζόμενο 
μάθημα. Στο μάθημα «Ερευνητική Εργασία (Ριό)θοΙ)» και 
«Σχολικός Επαγγελματικός Προσανατολισμός -Περιβάλ¬ 
λον Εργασίας - Ασφάλεια και Υγιεινή» οι μαθητές αυτής 
της κατηγορίας δεν αξιολογούνται. 

3. Τα γραπτά δοκίμια των μαθητών αυτών βαθμολο¬ 
γούνται και αναβαθμολογούνται με την ίδια διαδικασία 
που ακολουθείται για τα γραπτά των μαθητών της τά¬ 
ξης, στην οποία υποβάλλονται για εξέταση. 

4. Οι μαθητές αυτοί προάγονται κατά τις διατάξεις 
του άρθρου 9 της παρούσης. 

5. (α) Ως προς τα απαιτούμενα δικαιολογητικά για την 
υπαγωγή μαθητών στην κατηγορία των κατ' ιδίαν διδα- 
χθέντων, όταν πρόκειται για λόγους υγείας, θα πρέπει 
οι κηδεμόνες τους ή οι ίδιοι αν είναι ενήλικες, με την 
αίτηση τους να προσκομίσουν στο σχολείο φοίτησης 
πρόσφατη σχετική ιατρική γνωμάτευση από Δημόσιο 
Νοσοκομείο, η οποία φέρει σφραγίδα από: (ί) Συντονι¬ 
στή Διευθυντή Κλινικής του Εθνικού Συστήματος Υγείας 
(Ε.Σ.Υ.) ή (μ) νόμιμα εκτελούντα χρέη Συντονιστή Διευθυ¬ 
ντή Κλινικής του Εθνικού Συστήματος Υγείας (Ε.Σ.Υ.) ή 
(ιϋ) Διευθυντή Πανεπιστημιακής Κλινικής ή από Δημόσιο 
Κέντρο Υγείας στην περιοχή του μαθητή, η οποία φέρει 
σφραγίδα του Διευθυντή του Κέντρου. 

(β) Ως προς τα απαιτούμενα δικαιολογητικά για την 
υπαγωγή μαθητών στην κατηγορία των “κατ' ιδίαν διδα- 

χθέντων”, λόγω παραμονής τους στο εξωτερικό, ισχύει 
η παρ. 11 του αρ. 5 της ΣΤ5/71/01 -12-1986 (Β' 834) υπουρ¬ 
γικής απόφασης, 

(γ) Οι υπαγόμενοι στις διατάξεις του παρόντος άρ¬ 
θρου υποβάλλουν στο οικείο ΕΠΑ.Λ. τα απαιτούμενα 
δικαιολογητικά σχετική αίτηση, τουλάχιστον δέκα 
(10) ημέρες πριν τη λήξη των μαθημάτων του Β' 
τετραμήνου. 

Άρθρο 12 

Αξιολόγηση μαθητών ιδιωτικών ΕΠΑ.Λ. 

Οι ρυθμίσεις της παρούσας απόφασης ισχύουν και 
για τους μαθητές των ιδιωτικών ΕΠΑ.Λ. 


Αρθρο 13 

Καταργείται κάθε άλλη διάταξη που είναι αντίθετη με 
τις διατάξεις της παρούσης, η ισχύς της οποίας άρχεται 
από το σχολικό έτος 2014-2015. 

Κατά τα λοιπά ισχύουν οι διατάξεις του Π.δ. 50/2008 
(Α' 81), όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Μαίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 

